કાળા નાણાંને ધોળા કરવા માટે કેટલાક પૈસાદારો હવે ગરીબોની જન ધન યોજના પર નજર કરી રહ્યા છે. તે પણ એક નરી વાસ્તવિકતા છે. માટે જ આવી બાબત ધ્યાને આવતા નવસારીમાં હળપતિ સમાજ દ્વારા આવા લોભ-લાલચમાં નહીં આવી જવા બાબતે સાવધ રહેવાની સૂચના આપતી નોટિસ કાર્યાલયના નોટીસ બોર્ડ ઉપર મૂક્યા છે. નવસારી હળપતિ સમાજસેવા મંડળના માજી પ્રમુખ અશોકભાઈ રાઠોડે આ મુદ્દે લોકજાગૃતિનો પ્રયાસ કરતા કહ્યું હતું કે હાલ લોકોની 500 અને 1000ના નોટની એક્સચેંજ માટે જે લાઈન લાગે છે તેમાં ગરીબ મધ્યવર્ગના લોકો છે,અને છેતરપિંડીના કારણે તેઓ નુકસાનમાં જઈ શકે છે માટે આ કામ કરવામં આવ્યું છે.